Rīgā

|  |  |  |  |
| --- | --- | --- | --- |
| 06.08.2018 | | Nr. | 10.3-3/38-VK/3699 |
|  | |  |  |
| Uz |  | Nr. |  |

**Valsts kancelejai**

*Par Ministru kabineta sēdes protokollēmuma projektu*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1 apakšpunktu, iesniedzu Ministru kabineta sēdes protokollēmuma projektu „Par Ministru kabineta 2014.gada 18.marta sēdes protokollēmuma (prot. Nr.17 30.§) „Informatīvais ziņojums „Par Daugavpils cietokšņa turpmākās attīstības perspektīvām un to finansēšanas modeļiem”” 9.punktā dotā uzdevumu izpildi” (turpmāk - Ministru kabineta sēdes protokollēmuma projekts) izskatīšanai Ministru kabineta sēdē.

|  |  |  |
| --- | --- | --- |
| 1. | Iesniegšanas pamatojums | Ministru kabineta 2014.gada 18.marta sēdes protokollēmuma (prot. Nr.17 30.§) „Informatīvais ziņojums „Par Daugavpils cietokšņa turpmākās attīstības perspektīvām un to finansēšanas modeļiem”” (turpmāk - Ministru kabineta protokollēmums Nr.17) 9.punktā dots uzdevums Finanšu ministrijai līdz 2015.gada 1.maijam iesniegt Ministru kabinetā priekšlikumus par valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā esošo nekustamo īpašumu, kas netiks izmantoti valsts iestāžu administratīvā centra vajadzībām un kas atrodas Finanšu ministrijas valdījumā, turpmākām izmantošanas iespējām.  Ministru kabineta 2016.gada 31.septembra sēdē (prot.Nr.45 8.§) dotā uzdevuma izpildes termiņš tika pagarināts līdz 2018.gada 1.maijam.  Minētā uzdevuma izpilde saistīta ar Ministru kabineta 2015.gada 16.jūnija sēdes protokollēmumā (prot. Nr.29 63.§) „Par priekšlikumiem valsts iestāžu izvietošanai Valsts nekustamo īpašumu pārvaldīšanā esošajos nekustamajos īpašumos Daugavpils cietoksnī” (turpmāk – Ministru kabineta protokollēmums Nr.29) doto uzdevumu izpildi.  2015.gadā tika aptaujātas ministrijas par tās padotībā esošo iestāžu iespēju pārcelties uz piemērotām darba telpām Daugavpils cietokšņa teritorijā. Šādu iespēju bija gatavas izskatīt valsts iestādes - Nacionālā veselības dienesta Latgales teritoriālā nodaļa, Valsts vides dienesta Daugavpils reģionālā vides pārvalde, Valsts valodas centrs, Uzņēmumu reģistrs.   VNĪ ar 12.06.2018. vēstuli Nr.4/2-4/7142 ir lūgusi Tieslietu ministriju, Veselības ministriju un Vides aizsardzības reģionālās attīstības ministriju sniegt informāciju par ministriju padotībā esošo valsts pārvaldes iestāžu aktualitāti pārcelties uz piemērotām darba telpām Daugavpils cietokšņa teritorijā.  Tieslietu ministrija elektroniski ir informējusi, ka Tieslietu ministrijas padotībā esošajām iestādēm risinājums vairs nav aktuāls.  Veselības ministrija ir aptaujājusi padotības iestādes un informē, ka Nacionālais veselības dienests neiebilst Latgales teritoriālās nodaļas, kas šobrīd atrodas Daugavpilī, Saules ielā 5, izvietošanai Latgales reģiona publiskās pārvaldes administratīvajā centrā Daugavpils cietokšņa teritorijā, ja tiek nodrošinātas atbilstošas, tajā skaitā personām ar kustību traucējumiem pieejamas biroja telpas nodaļas darbiniekiem un klientu apkalpošanai, kā arī, ievērojot Nacionālā veselības dienesta finanšu iespējas, nodrošināta telpu nomas maksa, kas nav augstāka par šobrīd esošo.  Vides aizsardzības un reģionālās attīstības ministrijas padotības iestāde - Valsts vides dienests informē, ka būtu gatavs pārcelt uz Daugavpils cietokšņa teritoriju Valsts vides dienesta Daugavpils reģionālo vides pārvaldi, ja tā rīcībā tiek nodotas sekojošas telpas un teritorija: darbinieku darba vietas (26 darbinieki, telpām ir jābūt pilnībā aprīkotām biroja telpām ar komunikācijām, t.sk. interneta pieslēgumu) un telpas apmeklētāju pieņemšanai; autotransporta garāžas (9 automašīnas, 5 kvadracikli, 7 laivu piekabes, 7 laivas) automašīnu stāvvieta darbinieku un apmeklētāju autotransporta novietošanai.  Ņemot vērā, ka nekustamie īpašumi Daugavpils cietokšņa teritorijā esošajā tehniskajā stāvoklī, neveicot tajos kapitālieguldījumus, neatbilst ne Nacionālā veselības dienesta, ne Valsts vides dienests prasībām, VNĪ šobrīd nevar piedāvāt objektu Daugavpils cietokšņa teritorijā, lai nodrošinātu iepriekš minētās valsts iestādes ar piemērotām darba telpām, ievērojot izteiktās prasības.  Ievērojot iestāžu izteiktos viedokļus, VNĪ, sadarbībā ar minētajām iestādēm, izvērtēs nekustamo īpašumu pielāgošanas iespējas, nepieciešamības gadījumā veicot provizoriskos nekustamā īpašuma pielāgošanas, nomas maksas, komunālo pakalpojumu, aprīkojuma iegādes, kā arī pārcelšanās provizorisko izmaksu aprēķinus.  Attiecībā uz Ministru kabineta protokollēmuma Nr.29 4.punktā doto uzdevumu - *Finanšu ministrijai (VNĪ) sadarbībā ar Daugavpils domi, valsts akciju sabiedrības "Ceļu satiksmes drošības direkcija" Rīgas Motormuzeju veikt nepieciešamās darbības Eiropas Savienības fondu un citu ārvalstu finanšu instrumentu piesaistei nekustamā īpašuma Imperatora ielā 8, Daugavpilī (nekustamā īpašuma kadastra Nr.0500 011 1620) pārbūves veikšanai Rīgas Motormuzeja un citu iespējamo kultūras operatoru vai institūciju vajadzībām*, informējam, ka 2015.gada 27.novembrī starp Daugavpils pilsētas domi, valsts akciju sabiedrību „Ceļu satiksmes drošības direkcija", kuras struktūrvienība ir Rīgas Motormuzejs, un VNĪ tika noslēgts Nodomu protokols Nr.2/4-15-40/3216 par sadarbību Daugavpils cietokšņa ēkas Imperatora ielā 8, attīstībā (turpmāk – Nodomu protokols), kurā puses apliecinājušas gatavību veikt konkrētus pasākumus, lai Rīgas Motormuzeju un citus kultūras operatorus izvietoto valsts nekustamajā īpašumā ar mērķi Daugavpils cietokšņa teritorijai piesaistīt papildus apmeklētājus un investorus, atjaunojot unikālu valsts nozīmes arhitektūras pieminekli un radot jaunu „enkura” objektu Daugavpils cietokšņa teritorijā.  Nodomu protokola ietvaros Daugavpils Inženierarsenāla ēkai piesaistīts Eiropas Reģionālā attīstības fonda finansējums SAM 5.5.1. „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projekta Nr.ERAF/551SAM/2016/I/15 “Rīteiropas vērtības” ietvaros. Projektā “Rīteiropas vērtības” Daugavpils Inženierarsenāla ēkā tiks izvietots Tehnikas muzejs.  Finanšu ministrija (VNĪ), ņemot vērā, ka Ministru kabineta 2016.gada 24.maija noteikumu Nr.322 “Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" pirmās un otrās atlases kārtas īstenošanas noteikumi” 21. punktā noteikts, ka projekta iesniedzējs var būt pašvaldība vai pašvaldības iestāde, pamatojoties uz Ministru kabineta 2016. gada 27. septembra rīkojumu Nr.549 “Par valsts nekustamā īpašuma Imperatora ielā 8, Daugavpilī, nodošanu Daugavpils pilsētas pašvaldības īpašumā” Daugavpils pilsētas pašvaldības īpašumā nodeva valsts nekustamo īpašumu (nekustamā īpašuma kadastra Nr. 0500 011 1620) - zemes vienību (zemes vienības kadastra apzīmējums 0500 011 1620) 9100 m2 platībā un trīs būves (būvju kadastra apzīmējumi 0500 011 1620 001, 0500 011 1620 004 un 0500 011 1620 005) - Imperatora ielā 8, Daugavpilī, lai Daugavpils pilsētas pašvaldība varētu sniegt atbalstu vietējas nozīmes arhitektūras pieminekļa „Ēka Nr.50 inženierarsenāls” (valsts aizsardzības Nr.4718) saglabāšanai un apsaimniekošanai, iekārtojot tajā tehnikas muzeja ekspozīcijas un turpmāk attīstot to kā multifunkcionālo kultūras un izglītības centru.  Ņemot vērā to, ka minēto projektu „Daugavpils cietokšņa Inženierarsenāla restaurācija Imperatora ielā 8, Daugavpilī”, realizē Daugavpils pilsētas pašvaldība, VNĪ ir atteikusies no turpmākas sadarbības Nodomu protokola ietvaros, Nodomu protokola 3.5 punkta kārtībā.  **Ievērojot iepriekš minēto, Ministru kabineta protokollēmuma Nr.29 4.punktā dotais uzdevums ir izpildīts.**  Ministru kabineta protokollēmuma Nr.29 5.punkts paredz uzdevumu Finanšu ministrijai sadarbībā ar ministrijām, kuru padotībā esošās valsts iestādes ir izvietotas Daugavpilī, turpināt darbu valsts iestāžu administratīvā centra izveidei Daugavpils cietoksnī, meklējot risinājumus iestāžu koncentrēšanai vienuviet un vienlaikus izvērtējot valsts iestāžu pārcelšanas lietderību.  VNĪ pārstāvji turpina darboties Daugavpils cietokšņa saglabāšanas un attīstības padomē, lai veidotu vienotu un koordinētu Daugavpils cietokšņa pārvaldības un attīstības sistēmu. 2017.gada 24.novembrī VNĪ valde, NĪ Attīstības un NĪ tehniskās uzturēšanas pārvalžu kolēģi apmeklēja Daugavpili, kur tikās ar Daugavpils domes vadību un domes speciālistiem, Daugavpils cietokšņa pārstāvjiem, Valsts policijas (VP) Latgales reģiona pārvaldes pārstāvjiem. Tikšanās laikā ar Daugavpils domi VNĪ informēja par Daugavpils cietokšņa reģenerāciju – jau paveikto, kā arī nākotnes plāniem – par Martinsona mājas, motormuzeja, kempinga izveidi cietokšņa teritorijā, privāto investoru piesaistes iespējām, valsts institūciju izvietošanas iespējām cietokšņa teritorijā, tam izmantojot tieši valstij piederošās ēkas.  Izpildot Ministru kabineta protokollēmuma Nr.29 5.punktā un Ministru kabineta protokollēmuma Nr.17 9.punktā noteiktos uzdevumus, tiek veiktas darbības valsts pārvaldes funkciju, tostarp pašvaldības autonomo funkciju, veikšanai nepieciešamo nekustamo īpašumu apzināšanai.  Tā, piemēram, Daugavpils pilsētas pašvaldībai ar attiecīgu Ministru kabineta rīkojumu ir nodoti šādi nekustamie īpašumi Daugavpils cietokšņa teritorijā:   1. Imperatora ielā 8, Daugavpilī (kadastra Nr.0500 011 1620), pamats: Ministru kabineta 27.09.2016. rīkojums Nr.549. 2. Komandanta ielā 6, Daugavpilī (kadastra Nr.0500 011 2009), pamats: Ministru kabineta 24.08.2016. rīkojums Nr.473. 3. Nikolaja iela 9, Daugavpilī (kadastra Nr.0500 011 1724), pamats: Ministru kabineta 24.08.2016. rīkojums Nr.473. 4. Nikolaja iela 17, Daugavpils (kadastra Nr.0500 011 1721) pamats: Ministru kabineta 05.01.2018. rīkojums Nr.4.   Vienlaicīgi jāuzsver, ka daļa Daugavpils cietokšņa teritorijā esošie valsts nekustamie īpašumi ir sliktā tehniskā stāvoklī, lielākā daļa no tiem jau vairāk kā 20 gadus netiek izmantoti, un bez ieguldījumu veikšanas tajos, tie nav pievilcīgi ne potenciālajiem investoriem, ne valsts institūcijām, ne arī pašvaldībai.  Tā, piemēram, Daugavpils pilsētas dome ir izteikusi gatavību pārņemt pašvaldības īpašumā nekustamo īpašumu Hekeļa ielā 3, Daugavpilī (kadastra Nr. 0500 011 1805) ar nosacījumu, ka par valsts līdzekļiem tiek nojaukta nekustamā īpašuma sastāvā esošā būve (būves kadastra apzīmējums 0500 011 1805 001), kas ir avārijas stāvoklī. Izvērtējot turpmāko rīcību ar Daugavpils cietokšņa teritorijā esošo būvi, VNĪ secināja, ka, ievērojot būves kopējo platību 11 759,8 m2, tās nojaukšanas provizoriskās izmaksas ir EUR 940 000 (bez PVN). Atkārtoti lūgts Daugavpils pilsētas domi izvērtēt iespēju nekustamo īpašumu Hekeļa ielā 3, Daugavpilī, bez atlīdzības pārņemt pašvaldības īpašumā esošā stāvoklī.  Finanšu ministrijas ieskatā VNĪ pārvaldīšanā esošo nekustamo īpašumu Daugavpils cietoksnī izvērtēšana, proti, vai tie ir nepieciešami konkrētu valsts pārvaldes iestāžu vajadzībām un kāda ir lietderīgākā turpmākā rīcība ar tiem, ir faktiski pabeigta. Pielikumā ir apkopota informācija par VNĪ Īpašumu izvērtēšanas komisijas pieņemtajiem lēmumiem par turpmāko rīcību ar nekustamajiem īpašumiem Daugavpils cietokšņa teritorijā.  Izskatīšanai Ministru kabinetā pakāpeniski tiek virzīti tiesību aktu projekti par rīcību ar konkrētu nekustamo īpašumu Daugavpils cietokšņa teritorijā, kuru izvērtēšana ir pabeigta. Tāpat ir norādāms, ka atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Līdz ar to, ja valsts iestādei, valsts kapitālsabiedrībai vai atvasinātai publiskai personai būs nepieciešams kāds no nekustamajiem īpašumiem funkciju nodrošināšanai, tā varēs uz to pieteikties saskaņā ar minēto kārtību.  **Ņemot vērā iepriekš minēto informāciju, Ministru kabineta 2014. gada 18. marta sēdes protokollēmuma (prot. Nr.17 30.§) “Informatīvais ziņojums “Par Daugavpils cietokšņa turpmākās attīstības perspektīvām un to finansēšanas modeļiem”” 9.punktā dotais uzdevumu atzīstams par aktualitāti zaudējušu.** |
| 2. | Valsts sekretāru sanāksmes datums un numurs | Nav attiecināms. |
| 3. | Informācija par saskaņojumiem | Nav attiecināms. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Publiskās pārvaldes politika. |
| 6. | Atbildīgā amatpersona | Vineta Vigupe, VNĪ NĪ portfeļa vadības pārvaldes direktore.  Jana Upeniece, VNĪ Juridiskās pārvaldes Tiesību aktu daļas vadītāja. |
| 7. | Uzaicināmās personas | Jana Upeniece, VNĪ Juridiskās pārvaldes Tiesību aktu daļas vadītāja, Vineta Vigupe, VNĪ NĪ portfeļa vadības pārvaldes direktore. |
| 8. | Projekta ierobežotas pieejamības statuss | Nav. |
| 9. | Cita nepieciešamā informācija | Nav. |

Pielikumā:

1. Ministru kabineta sēdes protokollēmuma projekts uz 1 lp. (*datne: FMProt\_010818\_Dpilsciet*);

2. Pielikums par izvērtētajiem nekustamajiem īpašumiem Daugavpils cietokšņa teritorijā uz 5 lpp. (*datne:VNIinfo\_010818\_Dpilsciet*).

3.  Tieslietu ministrijas sniegtā atbilde uz 1 lp. (*datne: TMatb\_200618\_Dpilsciet*);

4.  Veselības ministrijas sniegtā atbilde uz 2 lpp. (*datne*:*VMAtb\_110718\_Dpilsciet);*

5.  Valsts vides dienesta sniegtā atbilde uz 1 lp. (*datne*:*VVDAtb\_260718\_Dpilsciet).*

Ministre D. Reizniece - Ozola

V.Bružas 67024927

[vita.bruzas@vni.lv](mailto:vita.bruzas@vni.lv)